|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** | **Nr. GND/2024/547** |
|  | **(protokols Nr. 17; 23.p.)** |

**Par projekta “Stāvlaukuma izveide pie Stāmerienas pils vides pieejamībai un drošībai” atbalstīšanu un līdzfinansējuma nodrošināšanu**

Izskatīts Gulbenes novada pašvaldības aģentūras “Gulbenes tūrisma un kultūrvēsturiskā mantojuma centrs”, reģistrācijas Nr. 90011546476, juridiskā adrese: Dzelzceļa iela 8, Gulbene, Gulbenes novads, LV-4401, 2024.gada 6.septembra iesniegums nr.TKMC1.6/24/16 (Gulbenes novada pašvaldībā reģistrēts 2024.gada 6.septembrī, nr. GND/17.3/24/1753-G) ar lūgumu atbalstīt projekta “Stāvlaukuma izveide pie Stāmerienas pils vides pieejamībai un drošībai” īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānota stāvlaukuma izveide, atjaunošana un paplašināšana, lai nodrošinātu Stāmerienas pils pakalpojumu pieejamību, kvalitāti un sasniedzamību, uzlabotu vides sakārtotību, satiksmes drošību un veicinātu nemateriālā kultūrvēsturiskā mantojuma saglabāšanu un popularizēšanu.

Projekta plānotās attiecināmās izmaksas ir 35000,00 EUR (trīsdesmit pieci tūkstoši *euro* nulle centi), no kurām Eiropas Lauksaimniecības Fonda lauku attīstībai (ELFLA) finansējums – 90% jeb 31500,00 EUR (divdesmit astoņi tūkstoši *euro* nulle centi), pašvaldības līdzfinansējums – 10% jeb 3500,00 EUR (septiņi tūkstoši *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4.panta pirmās daļas 2.punktu, kas nosaka, ka pašvaldībām autonomā funkcija ir gādāt par savas administratīvās teritorijas labiekārtošanu un sanitāro tīrību, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Stāvlaukuma izveide pie Stāmerienas pils vides pieejamībai un drošībai”iesniegšanu biedrības “SATEKA” atklātajā projektu konkursā.

2. Gulbenes novada pašvaldībai, projekta apstiprināšanas gadījumā, NODROŠINĀT projekta īstenošanai līdzfinansējumu 10% apmērā no attiecināmajām izmaksām, t.i., 3500,00 EUR (trīs tūkstoši pieci simti *euro* nulle centi) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A. Caunītis